બંધારણીય હદમાં રહીને જ મંદિરનું નિર્માણ કરવામાં આવશે. દિપોત્સવના ભવ્ય આયોજન અને સરયુ નદીના કિનારે ત્રણ લાખથી વધારે દિપ પ્રગટાવીને વિશ્વ રેકોર્ડ સ્થાપિત કરવામાં આવ્યા બાદ યોગી આદિત્યનાથે અયોધ્યાને વિકાસની મોટી ભેંટ આપી હતી. આજે મંદિર મુદ્દા ઉપર પણ વાત કરી હતી. મંદિર નિર્માણના સંદર્ભમાં ટૂંકમાં જ નિર્ણય લેવાશે. મંગળવારના દિવસે ફૈઝાબાદનું નામ અયોધ્યા કરવાની સાથે જ એરપોર્ટ અને મેડિકલ કોલેજ બનાવવાની પણ જાહેરાત કરી હતી. આગામી થોડાક વર્ષમાં અયોધ્યાને શાનદાર નગરી તરીકે વિકસિત કરવામાં આવશે.